ลูกชายก้มกราบศพ พ่อเฒ่าวัย 80 ปี ถูกรถตู้ชนดับขณะปั่นจักรยาน
พ่อเฒ่าวัย 80 ปี ปั่นจักรยานออกกำลังกายตามปกติ ขากลับแวะซื้อกับข้าวมื้อเย็นที่ตลาด ขณะจะเลี้ยวเข้าบ้านเพียง 30 เมตร ถูกรถตู้ของสมาคมเครื่องปั้นดินเผา จ.ลำปาง พุ่งชนร่างกระแทกพื้นดับคาที่ ฝ่ายลูกชายก้มกราบศพด้วยน้ำตานองหน้า ท่ามกลางความสะเทือนใจของผู้พบเห็น,เมื่อเวลา 15.00 น. วันที่ 7 ม.ค. 59 พ.ต.ท.สมควร เกตุเทศ พงส.สภ.เมืองลำปาง รับแจ้งมีอุบัติเหตุรถตู้พุ่งชนคนขับรถจักรยาน มีผู้เสียชีวิตคาที่ 1 ราย ที่บริเวณถนนสายลำปาง-เกาะคา หน้าบริษัท อีซูซุ จำกัด สาขาบ้านต้า ต.ชมพู อ.เมือง จึงพร้อมด้วยแพทย์เวร รพ.ลำปาง และเจ้าหน้าที่กู้ภัยอัมรินทร์เทศบาลเมืองเขลางค์นคร รุดตรวจสอบ,ที่เกิดเหตุพบศพ นายสมหมาย คำลือปลูก อายุ 80 ปี อยู่บ้านเลขที่ 91 ม.3 บ้านศาลาดอน ต.ชมพู อ.เมือง จ.ลำปาง สภาพศพนอนคว่ำหน้าอยู่ริมถนนแต่งตัวชุดออกกำลังกาย นุ่งกางเกงขาสั้นสีขาว เสื้อยืดสีขาว สวมรองเท้าผ้าใบ ตามใบหน้ามีบาดแผลฉกรรจ์หลายแห่ง ห่างไปเล็กน้อยพบรถจักรยานสองล้อได้รับความเสียหายล้อรถงอเป็นเลขแปด ใกล้กันพบรถตู้ทะเบียน ณข 3003 สีบรอนซ์เงิน โดยมี น.ส.สุภานิช รักชาติ อายุ 27 ปี คนขับ ยืนรอมอบตัวอยู่ในที่เกิดเหตุ,จากการสอบสวนทราบว่า ผู้ตายปั่นรถจักรยานออกกำลังทุกเย็นเป็นประจำ แม้อายุ 80 ปีแล้ว แต่สุขภาพแข็งแรงสมบูรณ์ ก่อนเกิดเหตุหลังปั่นจักรยานเตรียมกลับบ้านได้แวะซื้อกับข้าวมื้อเย็นเพื่อจะเอาไปกินกับลูกหลานที่บ้าน ขณะปั่นมาตามริมถนน และกำลังจะเลี้ยวเข้าบ้านซึ่งอยู่ห่างจากจุดเกิดเหตุเพียง 30 เมตร รถตู้วิ่งมาด้วยความเร็วสูงพุ่งชนอย่างแรง จนกระเด็นจากรถจักรยาน ร่างกระแทกพื้นดับอนาถ,ส่วน นายสุริพจน์ คำลือปลูก อายุ 35 ปี ลูกชายของผู้ตายที่เห็นเหตุการณ์พอดี รีบวิ่งข้ามทางมาดูพ่อ แต่เมื่อรู้ว่าพ่อเสียชีวิตแล้ว จึงก้มกราบศพพ่อ 3 ครั้งด้วยน้ำตานองหน้า ท่ามกลางความสะเทือนใจของผู้พบเห็น
อนาถพ่อเฒ่าวัย 80 ปี ปั่นจักรยานออกกำลังกายตามปกติ ขากลับแวะซื้อกับข้าวมื้อเย็นที่ตลาด ขณะจะเลี้ยวเข้าบ้านเพียง 30 เมตร ถูกรถตู้ของสมาคมเครื่องปั้นดินเผา จ.ลำปาง พุ่งชนร่างกระแทกพื้นดับคาที่ ฝ่ายลูกชายก้มกราบศพด้วยน้ำตา
รถชนจักรยาน,รถชนพ่อเฒ่า,รถตู้ชนจักรยาน,ปั่นจักรยานออกกำลังกาย,อุบัติเหตุ,อุบัติเหตุลำปาง,รถตู้พุ่งชนคนขับรถจักรยาน,ลำปาง-เกาะคา,กู้ภัยอัมรินทร์เทศบาลเมืองเขลางค์นคร,ลำปาง,ข่าว,ข่าวทั่วไทย,ไทยรัฐออนไลน์,ข่าวอาชญากรรม